Anguaño pueden atopase nel mercáu delles variedaes de té blanco de calidaes bien estremaes. Uno de lo más común ye lo Bai Mu Dan, de la provincia de Fujian. En seco, la fueya amuésase grande y abierta, con presencia de munchos brotos tienros, cubiertos de pelusa blanco. La temperatura del agua nun tien que pasar de los 85 ºC y el tiempu d'infusión ta ente 3 y 4 minutos. La bebida resultante ye de color mariello y  el so sabor trai a la memoria un día de calor del mes de xunu sentáu xunto a un regatu. El tastu ye suave y nel paladar combínense les flores cola fruta.